Quasi 4 000 persones han assistit al festival Polisònic d'enguany
19 agost 2024

## Quasi 4 000 persones han assistit al festival Polisònic d'enguany19 agost 2024Última actualització: 19 agost 2024

![](../gestion/img/d36f5a20b6d1f08f98e85d12f7b5464cc2052466fdb04d4a916259b3c35090c2.jpg)  
  

El **regidor d'Esports, Jesús Naveiro** i la **presidenta del Club de Natació i Esports de Gandia (NiE), Pilar Martí**, han presentat hui la **LXX Travessia al Port (XXXV Memorial Damià Català) i la XXI Volta a l'Escullera Nord de Gandia (XIII Memorial Josep Mª Ángel Pitet)**, que se celebraran aquest **dijous 15 d'agost** a la platja municipal.

  
Organitzat pel NiE, l'esdeveniment compta amb la col·laboració de la Federació Valenciana de Natació, el Servei d'Esports de l'Ajuntament, la Junta de Districte del Grau, l'autoritat Portuària, el Reial Club Nàutic de Gandia i la Confraria de Pescadors.

  
Les proves eixiran des de la 1ª línia de la platja, junt al restaurant Ripoll i des del Passeig del Port, en el cas de la Travessia. Ambdues acabaran a la zona de la platja Varadero, dins del port.

  
_«Com a novetat, enguany la Volta a l'Escullera forma part del circuit d'aigües obertes de la Federació Valenciana de Natació, el que significa que a la prova hi participen nadadors federats, a banda dels que no ho estan. Concretament, és la huitena etapa»_, ha explicat Martí.

  
La competició començarà a les **9 hores** i els inscrits que participen en les dues proves hauran d'arribar a la meta en, com a màxim, una hora i mitja. Les persones que no ho aconseguisquen seran arreplegades de l'aigua per poder començar la Travessia.

  
La distància d'aquesta primera fase serà de **2.600 metres** i els participants, que estaran dividits en més de deu categories masculines i femenines, podran tindre **entre 13 i més de 70 anys**.

  
Quant als premis, s'atorgaran trofeus als tres primers de cada categoria i als millors classificats locals. A més, els guanyadors masculins i femenins absoluts tornaran a casa amb el Premi José Mª Ángel 'Pitet', i tots els participants rebran un ‘gorro’ i un obsequi.

  
Pel que fa a la LXX Travessia al Port de Gandia (XXV memorial Damià Català), aquesta començarà a les **11 hores** i tindrà una distància aproximada de **850 metres**. En aquest cas, es podrà participar **a partir dels set anys** i, com en l'altra prova, si algú requereix qualsevol adaptació, haurà d'indicar-lo en inscriure's.

  
Sobre els guardons, hi haurà trofeus per als tres primers de cada categoria i per als nadadors i nadadores més joves i veterans de la prova, així com per als millors classificats locals.

  
Per descomptat, els guanyadors absoluts obtindran el Premi Damià Català i, independentment de les seues marques, tots els participants rebran una bossa-obsequi.

  
**La recollida dels xips i el marcatge es realitzarà al Passeig del Port entre les 7:30 i les 8:30 hores, 9 i 10:30 hores en el cas de la Travessia**. Les **inscripcions estaran obertes fins a les 14 hores de demà**, dimecres 14 d'agost i poden fer-se a través de la plataforma **[www.crono4sports.es](http://www.crono4sports.es)**.

  
**Els federats**, en canvi, s'han d'apuntar al següent enllaç: **[https://www.fncv.es/circuito-aguas-abiertas/](https://www.fncv.es/circuito-aguas-abiertas/)**. **El preu és de 20 euros, 15 per als federats**, i, a banda de permetre la participació en ambdues competicions, inclou un segur de responsabilitat civil i un segur d'accidents. Els interessats **també podran apuntar-se el mateix dia de la prova de manera presencial per 25 euros**.

  
_«De moment, hi ha més de 400 esportistes, xifra que supera els que s'apuntaren l'any passat»_, ha comentat l'edil, qui també ha destacat l'idíl·lic entorn al qual es farà la competició. _«Una vegada més, promovem el binomi d'esport i turisme a un esdeveniment que acollirà a nombrosos participants de tota Espanya»_, ha afegit després.

  
Per la seua part, la presidenta del NiE ha agraït tots els col·laboradors el seu suport a l'hora d'organitzar l'acte i ha convidat a tot el món a gaudir de la data. _«Vos esperem a tots, per a nadar, animar o mirar les dues proves, que seran molt boniques i divertides»_, ha conclòs.